
Det  er  helt  traditionelt  for  religiøse  Mennesker  at  mene,  at 
et  dybt  religiøst  eller  aandeligt  Liv  er  uforeneligt  med  et 
høj  intellektuelt  Liv.  Snart  efter  Kristi  Død  begyndte  Lederne 
indenfor  Kirken  og  Lederne  indenfor  de  intellektuelle  Grupper 
at  se  skævt  til  hinanden.  Hypatia,  en  fremragende  Professor  i 
Filosofi,  blev  Aar  441  myrdet  af  en  Munkepøbel,  og  i  529  blev 
Athens  store  Skole  lukket  efter  Ordre  fra  Kirken  og  Kejseren. 
I  det  13.  Aarhundrede  sad  Roger  Bacon  fængslet  i  24  Aar  an- 
givet af  Gejstligheden  for  at  have  foretaget  Forsøg  for  at  lære 
nye  Sandheder.  I  det  sekstende  Aarhundrede  blev  Giordano 
Bruno  brændt  paa  Baalet  og  senere  blev  den  store  Galileo 
tvunget  til  at  tilbagekalde  sine  Ord,  altsammen  fordi  de  troede 
og  lærte,  at  det  var  Jorden,  der  bevægede  sig  omkring  Solen, 
medens  Kirkens  Folk  citerede  Bibelen  for  at  bevise,  at  Josva 
bød  Solen  og  ikke  Jorden  staa  stille. 

—  Dr,  Hales,  De  har  fremdraget  nogle  interessante  Konflik- 
ter mellem  Lederne  indenfor  den  religiøse  Verden  og  Lederne 
indenfor  Videnskaben;  men  disse  Tildragelser  fandt  Sted  for 
saa  længe  siden.  Men  hvorledes  stiller  Mormonkirken  sig 
overfor  disse  Problemer? 


126 


Mormonkirken  har  altid  budt  enhver  ny  Sandhed,  som 
bringer  Fremgang  og  Glæde,  velkommen.  En  af  dens  funda- 
mentale Dogmer  lærer:  »Vi  stræber  efter  alt,  hvad  der  er 
dydigt,  elskværdigt,  prisværdigt  og  godt«. 

Præsident  Brigham  Young  udtrykte  for  mange  Aar  siden 
Kirkens  Stilling  overfor  Videnskaben  paa  en  meget  effektiv 
Maade:  »Om    nogle    af    Ældsterne    til- 

skyndes til  at  holde  et  Foredrag- 
for  Forældre  og  Børn  om  Littera- 
tur, om  det  engelske  Sprogs  Op- 
rindelse, findes  det  i  min  Religion, 
det  er  en  Del  af  min  Tro.  Eller 
om  en  Ældste  skulde  holde  et 
Foredrag  for  os  om  Astronomi, 
Kemi  eller  Geologi,  spænder  vor 
Religion  over  det  altsammen.  Det 
er  ligegyldigt,  hvad  Emnet  er,  der- 
som det  tjener  tii  at  berige  Sindet, 
forædle  Følelserne  og  udvikle  vore 
Evner.  Sandheden,  der  findes  in- 
denfor alle  Grene  af  Kunsten  og 
alle  Videnskaber,  udgør  en  Del  af 
vor  Religion.  Tro  er  ikke  mere 
en  Del  af  den  end  noget  andet 
sandt  Princip  eller  nogen  anden 
sand    Filosofi.« 

—  Dette  lyder  udmærket, 
synes  jeg;  men  var  der  noget 
Præcedens,  der  kunde  inspi- 
rere ham  til  at  antage  saa  libe- 
ralt et  Synspunkt? 
—  Ja,  Profeten  Joseph  Smith,  Momonismens  store  Qund- 
lægger,  var  en  af  de  første,  der  var  Talsmand  for  disse  Tan- 
ker. Ja,  det  kunde  i  Virkeligheden  siges,  at  Joseph  Smith, 
gjorde  Brug  af  den  videnskabelige  Forsøgsmetode,  nemlig: 
»Bed,  og  der  skal  blive  eder  givet;  søg  og  I  skal  finde;  bank 
paa,  og  der  skal  lukkes  op  for  eder«,  da  han  modtog  sit  første 
Syn.  Da  han  læste  Jakobs  Brev  1:  5,  hvori  der  staar:  »Dei- 
som  nogen  af  eder  fattes  Visdom,  han  beder  til  Gud,  som 
giver  alle  gerne  og  bebrejder  ingen,  saa  skal  det  gives  ham,« 
modtog  han  Inspiration  om  dets'  Betydning.  Og  bemærk 
Raadet  om  at  anvende  den  rette  Forsøgsteknik  i  det  næste 


Mormonernes  Synspunkt. 

De  Sidste  Dages  Hellige 
tror,  at  der  ikke  findes 
nogen  store  Konflikter 
mellem  Videnskaben  og 
Religionen.  De  tror,  at 
Religionen  er  baseret  paa 
Guds  aabenbarede  Sand- 
heder, medens  Videnska- 
ben beskæftiger  sig  med 
de  opdagede  Sandheder 
om  Gud.  Naar  Videnska- 
bens Teorier  bliver  be- 
viste Fakta,  harmonerer 
de  med  sand  Religion 
Dette  Interview  er  Ho- 
vedindholdet af  et  Radio- 
Interview,  der  for  et  Par 
Aar  siden  blev  bragt  over 
KSL.  Stationen  i  Salt  La- 
ke  City,  af  Dr.  Wayne 
B.  Hales,  Professor  i  Fy- 
sik ved  Brigham  Young 
Universitetet  og  Georg 
Strebel,  en  studerende. 

Vers:  »Men  han  beder  i  Tro,  uden  at  tvivle;  thi  den,  der 
tvivler,  er  ligesom  en  Bølge,  der  røres  og  drives  af  Vinden.« 
At  han  forstod  Betydningen  af  denne  Erklæring  ses  af  den 
Kendsgerning,  at  han  straks  ydmygede  sig  og  gennem  Faste 
og  Bøn  søgte  guddommelig  Vejledning  til  at  løse  de  Proble- 
mer, der  foruroligede  hans  Sjæl.  Fra  denne  første  Erfaring 
indtil  sin  Død  søgte  han  altid  Lys  og  Sandhed  hos  dens  gud- 
dommelige Ophavsmand.  Hans  senere  Skrivelser  og  Lær- 
domme var  altid  Talsmand  for  et  Liv  levet  paa  et  meget  høj 
intellektuelt  Plan.  Citater  som  følgende  er  blandt  de  moderne 
Skrifter  aabenbaret  gennem  ham: 

»Guds  Herlighed  er  Intelligens.« 

»Mennesket  bliver  ikke  frelst  hurtigere,  end  det  erholder  Kund- 
skab.« 

»Lær  flittigt  og  min  Naade  skal  ledsage  eder,  at  I  kunne  blive 
mere  fuldkomment  underviste  i  Evangeliets  Teori,  Principper,  Lære 
og  Lov  og  i  alt,  der  hører  til  Guds  Rige,  som  er  tjenligt  for  eder 
at  forstaa;  baade  om  de  Ting,  der  er  i  Himlen,  og  de  Ting,  der  er 
paa  Jorden  og  under  Jorden,  de  Ting,  der  har  været,  de  Ting,  der 
er,  og  de  Ting,  der  snart  skulde  ske;  de  Ting,  der  er  hjemme,  og 
de  Ting,  der  er  ude,  Nationernes  Krige  og  Uroligheder  og  de  Straffe- 
domme, der  kommer  over  Landet,  og  Kundskab  om  Lande  og 
Riger.« Pagtens  Bog  88:  78—79. 

Disse  Tanker  sammen  med  mange  andre  lignende  danner 
Basis  for  Kirkens  Uddannelsesprogram.  Profeternes  Skole 
oprettet  i  December  1833  blev  tilraadet  at  søge  flittigt  efter 
Visdomsord  og  Lærdom  i  gode  Bøger  »ja  gennem  Studium  og 
Tro.«  Parley  P.  Pratt,  et  Medlem  af  denne  Skole,  skrev 
senere  i  sin  Bog  »Nøgle  til  Teologi«  nogle  Tanker,  der  er 
fuldstændig  sideløbne  med  Brigham  Youngs: 

Den  (Teologien)  er  Videnskaben  om  alle  de  andre  Videnskaber 
og  nyttige  Kunstgrene,  ja,  den  er  i  Virkeligheden  Kilden,  hvorfra 
de  udstrømmer.  Den  omfatter  Filosofi,  Astronomi,  Historie,  Mate- 
matik, Geografi,  Sprog  og  Litteratur  og  blander  Kundskaben  om  alle 

Fakta  indenfor  hver  Kunstgren  og  Forskningsomraade Alt,  hvad 

der  er  nyttigt,  stort  og  godt;  alt,  som  er  beregnet  til  at  holde  en 
oppe,  trøste,  belære,  opbygge,  rense,  forædle  og  ophøje  Intelligensen, 
er  opstaaet  af  denne  Videnskab  og  denne  Videnskab  alene,  alle 
andre  Videnskaber  er  kun  Grene,  skudt  ud  fra  denne  Rod.« 

Alle  disse  Henvisninger  er  udmærkede;  men  de  er  jo  blevet 
givet  af  Mænd,  som  levede  for  to  eller  tre  Generationer  siden, 
da  der  ikke  fandtes  nogen  Biler,  Radioer,  Biografer,  Elektri- 

citet  eller  andre  moderne  videnskabelige  Indretninger.  Tror 
De  Kirkens  Ledere  i  Dag  nærer  sympatisk  Følese  for  de  Bi- 
drag, den  moderne  Videnskab  har  givet  vor  nuværende  Civi- 
lisation? 

Kirkens  tidligere  Præsident  Joseph  F.  Smith  har  engang 
sagt:  »En  Religion,  som  ikke  besidder  Kraft  til  at  frelse  Folk 
timeligt  og  gøre  dem  lykkelige,  kan  man  heller  ikke  stole  paa 
vil  frelse  dem  aandeligt  og  ophøje  dem  i  det  tilkommende 
Liv.«  Dette  Citat  viser  vore  Nutidslederes  Holdning  overfor 
dette  Spørgsmaal. 

Bibelens  Forhold  til  Videnskaben  har  ofte  beskæftiget  mine 
Tanker.  Kunde  De,  Dr.  Hales,  fortælle  mig,  hvorledes  Kirken 
i  Dag  fortolker  Bibelen  med  Hensyn  til  Punkter  af  viden- 
skabelig Betydning  berørt  paa  dens  Sider. 

—  Vi  tror  paa  Bibelen  som  et  litterært  og  religiøst  Mester- 
værk, der  i  store  Detailler  skildrer  Jehovas  Handlemaade 
med  sit  udvalgte  Folk,  Israeliterne.  Men  paa  ingen  Maade 
skulde  den  betragtes  som  en  Tekstbog  eller  Autoritetskilde 
om  Videnskab.  Som  et  Eksempel  kan  nævnes  det  første  Kapi- 
tel i  I.  Mosebog,  —  af  Kritikere  vurderet  som  noget  af  det 
fineste  og  største  i  Verdenslitteraturen,  —  der  fortæller 
Faktumet  om  Skabelsen  men  ikke  Metoden.  »I  Begyndelsen 
skabte  Gud  Himlene  og  Jorden,  »bliver  modtaget  fuldstændig 
bogstaveligt  af  Mormonerne.  Vi  tror,  at  bagved  alle  Skabel- 
sesprocesser, fra  den  første  Undfangelse  af  Lys  til  det  sidste 
Skaberværk,  det  fuldkomne  Menneskelegeme,  begavet  med 
hans  guddommelige  Aand,  staar  Gud,  som  gør,  at  der  er 
Mening  og  Hensigt  med  alle  hans  Skabningers  Eksistens. 
Bibelen  fortæller  os  ikke,  hvorledes  disse  Fænomener  fandt 
Sted;  men  den  fortæller  os  et  Utal  af  Gange,  at  Gud  var 
Kraften  bagved  det  altsammen,  og  Mormonerne  accepterer 
dette  uden  Forbehold.  Vi  mener,  at  der  her  ikke  findes  nogen 
som  helst  Konflikt  med  Videnskaben.  Videnskabsmændene 
kan  forudsætte  den  ene  Teori  efter  den  anden  for  at  finde 
Forklaring  paa  Skabelsesmetoden,  og  naar  denne  Sandhed  er 
stadfæstet,  hvis  den  nogensinde  kan  blive  det,  vil  Mormo- 
nerne med  Glæde  acceptere  den  som  en  Del  af  deres  sam- 
lede Filosofi.  De  Sidste  Dages  Hellige  har  fra  Begyndelsen  af 
borget  for  et  intellektuelt  Liv,  som  har  fremstillet  fuldstændig 

Forenelighed  mellem  dens  Religion  og  den  moderne  Viden- 
skabs Sandheder.  Det  er  utænkeligt  for  os,  at  to  store  Felter 
for  menneskelig  Bestræbelse  skulde  være  i  Strid  med  hin- 
anden ved  Maalet  af  den  Sandhed,  som  de  gør  Krav  paa  -at 
opdage.  De  Sandheder,  som  fra  Tid  til  anden  aabenbares 
gennem  videnskabelig  Forskning  og  som  bidrager  til  Livets 
Glæder,  inkluderes  automatisk  i  Mormonernes  Tro. 

Dr.  John  A.  Widtsoe,  en  af  vore  nuværende  Kirkeledere, 
sagde  for  nogle  faa  Aar  siden: 

»Som  den  videnskabelige  Kundskab  er  vokset,  er  Religionens 
fundamentale  Sandheder  blevet  mere  og  mere  bekræftet;  og  som 
Mennesket  er  kommet  den  sande  Religion  nærmere,  har  det  følt 
sig  venligere  stemt  mod  alle  Slags  videnskabelige  Undersøgelser. 
De  Sidste  Dages  Hellige  tillader  ingen  Strid  mellem  sand  Videnskab 
og  Jesu  Kristi  Evangelium;  men  de  skelner  skarpt  mellem  Hypo- 
teser og  Fakta,  mellem  det,  der  kan  bevises,  og  det,  der  ikke 
kan   det.« 

En  Mands  Religion  maa  ikke  gøre  den  Verden,  som  han  lever 
i,  til  Løgner.  Hvis  Videnskaben  er  Søgen  efter  Sandhed,  kan  den 
ikke  være  i  Strid  med  Religionen.  Hvis  Religionen  indbefatter  al 
Sandhed,  som  den  skulde,  maa  den  betragte  Videnskaben  som  Tje- 
nerinde. Den  gamle  Strid  mellem  Videnskaben  og  Religionen,  der 
nu  er  ved  at  være  forbi,  har  resulteret  i  en  ufuldkommen  Viden- 
skab og  en  ufuldkommen   Religion.« 

—  Tak,  Dr.  Hales.  Og  nu  til  Slut  et  Spørgsmaal.  De  er  Fy- 
siker, en  Mand,  som  har  foretaget  anselige  Forskninger  og 
Studier  indenfor  Deres  Felt.  Har  De  nogensinde  fundet  virke- 
lige Konflikter  mellem  videnskabelige  Fakta  og  Deres  Reli- 
gion? Med  andre  Ord  har  disse  Fakta  paa  nogen  Maade 
kastet  Tvivl  paa  Deres  Tro  paa  en  Guds  Eksistens? 

—  Tværtimod,  jo  mere  jeg  lærer  om  fysiske  Videnskaber, 
om  velordnede  Love,  som  styrer  denne  Verden,  de  andre  Pla- 
neter og  Stjerner,  om  den  Akkuratesse  og  Orden,  der  hersker 
i  Atomets  saavel  som  den  største  Stjernes  Aktiviteter,  bliver 
min  Forundring  stadigvæk  større,  og  jeg  bliver  mere  og  mere 
lykkelig  for  vor  Religionsfilosofi. 

Himlene  forkynder  Guds  Ære, 

og  det  udstrakte  Firmament  viser  hans  Hænders  Gerning. 

Der  er  en  Gud.  Han  er  vor  Fader  i  Himlen.  Hans  Love  leder 
ali:  i  Universet,  og  derfor  er  alle  Ting  hans  —  baade  Viden- 

skab  og  Religion.  Jeg  er  lykkelig  for  at  kunne  sige,  at  de 
store  Videnskabsmænd,  svundne  Tiders  og  vore  nulevende, 
næsten  enstemmigt  erklærer,  at  der  i  Sandhed  findes  en  Gud. 


Du  Daare  i  denne  Nat  — 


Telefonen  ringede  igen.  Bill  Tørner  stak  Hovedet  gennem 
den  halvaabne  Dør  fra  Badeværelset,  idet  Fru  Tørner  kom  ud 
i  Entreen.  »Skal  jeg  tage  den,«  spurgte  hun.  >:Ja,  vil  du  være 
saa  venlig.«  »Og  hvis  det  er  Broder  Evensen,  som  vil  have,  at 
jeg  skal  gaa  i  Kreds  igen«  tilføjede  han  tankefuldt,  »saa  sig, 
at  jeg  er  ude.«  »Men  kære,  —  hvis  — ?«  Telefonen  ringede 
igen,  og  Fru  Tørner  svarede:  »Ja,  aah  ja,  Broder  Evensen,  — 

aah  udmærket,  Tak  aah,  —  han  er  saa  optaget.«  En 

Pause »Javel,  mange  Tak,  Broder  Evensen.  Jeg  skal  sige 

det.  Farvel.« 

»Hvad  sagde  han?«  spurgte  Herr  Tørner,  der  kom  ind  i 
Stuen  med  Hatten  i  Haanden.  »Han  sagde,  at  han  kunde  gaa 
alene.  Han  syntes,  det  var  Synd,  at  du  maatte  arbejde  saa 
strengt  og  haabede,  at  du  snart  fik  Anledning  til  at  hvile  dig.« 
»Fornuftig  Mand,  den  Broder  Evensen.  De  fleste  af  dem  skal 
forklare  dig,  hvordan  jeg  skal  indrette  mig  med  Arbejdet  og 
siger,  at  man  gaar  til  Helvede,  om  man  forsømmer  et  Møde 
eller  to.  Hav  det  godt  saa  længe.  Jeg  kommer  sent  hjem, 
tænker  jeg.« 

Fru  Tørner  vilde  gerne  have  snakket  mere  med  sin  Mand 
om  den  Sag.  Hun  havde  forsøgt  mange  Gange  før  uden  Re- 
sultat at  overbevise  ham  om,  at  deres  Liv  vilde  blive  meget 
lykkeligere,  hvis  han  vilde  dele  sin  Tid  mere  retfærdigt  mel- 
lem Kirken  og  Forretningen.  Bill  var  naaet  langt  i  Forret- 
ningslivet i  den  sidste  Tid;  men  'hun  kunde  ikke  lade  være 
med  at  føle,  at  han  »laante«  Trin  af  Lykkens  Stige  for  at  naa 
det.  Lykke,  der  kun  kan  opnaas  gennem  den  Tjeneste,  som 
ydes  af  Kærlighed,  og  som  ikke  maales  eller  kan  blive  maalt 
i  Kroner  og  Ører. 

Udenfor  Kontoret   faldt  Bill   i  Tanker.   Noget  usædvanligt 

havde  fanget  hans  Blik.  Paa  den  anden  Side  af  Gaden,  paa 
Kirkedøren,  hang  et  nyt  Skilt  med  følgende  Inskription: 

»Den,  som  har  for  travlt  til  at  tjene  Gud,  —  har  for  travlt.« 

Han  læste  det  atter  og  atter,  satte  saa  med  en  Skulder- 
trækning Nøglen  i  Døren  og  lukkede  sig  ind. 

Det  varede  som  sædvanligt  i  den  sidste  Tid,  mange  Timer, 
førend  Døren  blev  aabnet  igen,  og  Bill  Tørner  gik  ud  i  den 
mørke  Nat.  Men  den  Aften  havde  han  ikke  faaet  lavet  ret 
meget.  Han  kunde  ikke  faa  sine  Tanker  til  at  arbejde,  som 
han  ønskede,  og  Summen  af  hver  Talrække  syntes  at  blive  de 
to  Ord  —  for  travlt.  Først  havde  Tørner  forsøgt  at  faa 
Ordene  ud  af  Tankerne  og  anstrenge  sig  for  at  arbejde  med 
den  sædvanlige  Hurtighed,  som  havde  vundet  Bifald  hos  hans 
Arbejdsgiver  og  givet  ham  den  ene  Forfremmelse  efter  den 
anden.  Bill  blev  stimuleret  til  større  Ydelse  hver  Gang,  og  tog 
stadigvæk  mere  og  mere  Overarbejde,  forsømte  mere  og  mere 
sit  Arbejde  i  Kirken,  tilbragte  stadigt  mindre  Tid  hjemme  og 
mere  Tid  paa  Kontoret.  Han  var  stolt  over,  at  det  gik  ham 
godt  i  Forretningen  og  blev  ofte  ærgerlig  paa  sin  Hustru, 
fordi  hun  var  »snæversynet«  og  ikke  kunde  tænke  paa  andet 
end  »Arbejde  i  Kirken.«  Selvfølgeligt  var  dette  godt.  Men  det 
var  nødvendigt  ogsaa  at  tjene  til  Livets  Ophold,  og  naar  han 
engang  kom  »paa  Benene«,  kunde  han  tage  det  mere  med  Ro, 
og  saa  kunde  han  ofre  mere  Tid  paa  Kirken.  »Dette,«  sagde 
han  til  sig  selv,  »vilde  han  sikkert  gøre,«  —  og  han  troede 
det  ogsaa.  For  at  berolige  sin  Samvittighed  genkaldte  han 
ofte  i  sin  Erindring,  at  han  havde  ydet  Kirken  en  Tjeneste 
ved  at  udføre  en  Mission,  og  at  Herren  sikkert  vilde  und- 
skylde ham  nu,  om  han  bestræbte  sig  for  at  skaffe  sig  selv 
og  sin  Familie  et  godt  Udkomne. 

Men  Gud  elskede  Bill  Tørner,  —  elskede  ham  nok,  saa  det 
ud  til,  til  at  gribe  ind  —  den  Aften,  før  det  var  for  sent.  Og 
Tørner  levede  en  Evighed  de  faa  Timer,  han  tilbragte  paa 
Kontoret  den  Aften.  Alle  Tiders  Kamp  blev  udkæmpet  igen  i 
hans  Sind:  Djævlen  og  hans  Engle  kæmpede,  og  Mikael  og 
hans  Engle  —  og  sejrede.  Bill  Tørner  tog  en  ny  Beslutning, 
da  han  tænkte  over  Lignelsen  om  den  rige  Mand  —  »Du 
Daare,  i  denne  Nat  — «. 

Den   Aften   blev   Bill    Tørner   et    nyt   Menneske.   Det   var 

mørkt,  men  han  kunde  se  Skiltet  paa  Kirkedøren  og  standsede 

og  læste  igen  Ordene: 
»Den,  som  har  for  travlt  til  at  tjene  Gud,  —  har  for  travlt.« 
»For  travlt,«  gentog  han,  »hvem  har  Raad  til  at  have  for 

travlt  til  at  tjene  Gud.« 

(Taget  fra  „Lys  over  Norge",  Januar  1942). 


Gud  alene  tilkommer  Æren. 


Da  den  amerikanske  Opfinder  Samuel  Morse  havde  op- 
fundet den  elektriske  Telegraf,  blev  der  engang  stillet  ham 
følgende  Spørgsmaal:  »Herr  Professor,  har  De  aldrig,  me- 
dens de  arbejdede  med  Deres  Eksperiment  været  i  en  saadan 
Stilling,  at  De  ikke  vidste,  hvad  De  dernæst  skulde  gøre?« 

»Aa,  jo,  mere  end  een  Gang«,  lød  Svaret. 

»Hvad  gjorde  De  da?« 

»Det  skal  jeg  fortælle  Dem.  Det  er  ellers  noget,  som  Offent- 
ligheden ikke  kender  noget  til.  Naar  Vejen  ikke  laa  klar  for 
mig,  bad  jeg  Gud  om  mere  Lys«. 

»Og  fik  De  Lys?« 

»Ja!  Og  jeg  skal  sige  Dem,  at  naar  jeg  overvældedes  med 
Æresbevisninger  for  den  Opfindelse,  som  bar  mit  Navn,  saa 
har  jeg  altid  følt,  som  om  den  Ære,  der  vistes  mig,  var  ufor- 
tjent. Jeg  har  opdaget  en  værdifuld  Anvendelse  af  Elektrici- 
teten, ikke  fordi  jeg  er  andre  Mennesker  overlegen;  men 
fordi  Gud,  da  han  vilde  skænke  Menneskeheden  denne  Gave, 
maatte  afsløre  Hemmeligheden  for  et  Menneske,  og  saa  beha- 
gede det  ham  at  udvælge  mig  dertil«. 

(Taget  fra  „Nordstjarnan"). 


UNGDOMSFORENINGERNE 


Er  du  Medarbejder  i  Ungdomsforeningen  ?  Ja  eller  Nej! 

Som  Repræsentanter  for  Ungdomsforeningernes  Hovedbe- 
styrelse, har  undertegnede  været  paa  Besøg  til  5  af  Landets 
Grene:  Aarhus,  Randers,  Aalborg,  Esbjerg  og  Odense.  Turen, 
der    strakte    sig    over    7    Dage,    fik   et     overordenlig    heldigt 

Forløb.  Det  er  svært  at  nævne  de  Ting,  der  gjorde  størst 
Indtryk  paa  os,  men  hele  Rejsen  satte  saa  mange  dybe 
Minder  i  vort  Sind,  at  vi  aldrig  vil  glemme  den;  ja,  vi  ved 
nok,  at  Ordet  aldrig  er  et  meget  stærkt  Ord,  men  ikke  for 
stærkt. 

Det  er  ogsaa  vanskeligt  at  give  een  bestemt  Gren  Fortrinet, 
og  det  er  selvfølgelig  heller  ikke  Meningen.  Guds  Aand  har 
i  rigt  Maal  været  over  vore  Hoveder.  At  føle  sig  i  Kontakt 
med  Himlens  Gud  er  et  Privilegium,  som  enhver  Sidste 
Dages  Hellig  burde  kunne  tale  med  om. 

Var  vi  til  Fastemøde,  Aabningsfest,  Søndagsskole,  Funk- 
tionærmøde  eller  Aftenmøde,  alle  Steder  blev  vi  mødt  med 
Glæde  og  alle  Steder  følte  vi,  at  Sagen,  vi  arbejdede  for, 
var  fælles.  Ingen  tænkte  paa  at  handle  til  egen  Fordel,  alle 
gav,  hvad  de  havde,  for  Kirken,  —  Talenter,  Tid,  Kærlighed, 
intet  blev  sparet.  Derfor  er  en  saadan  Rejse  af  vital  Interesse 
baade  for  Grenene,  de  Funktionærer,  der  arbejder  for  Ung- 
domsforeningerne, og  sidst  men  ikke  mindst,  for  de  besøgende. 
Det  har  været  meget  opbyggende  for  os  begge  at  lære  vore 
Medarbejdere  nærmere  at  kende,  at  prøve  efter  ringe  Evne 
at  give  nye  Impulser,  støtte  og  opmuntre  til  fortsat  Virke. 
Korrespondance  er  udmærket,  men  Selvsyn  og  Førstehaands- 
kundskab  er  absolut  Nummer  i.  Vi  haaber  nu  ved  fælles 
Aktion  at  kunne  sætte  ind  netop  der,  hvor  det  tiltrænges 
haardest,  men  kun  ved  loyalt  Samarbejde  og  Forstaaelse  med 
samtlige  Bestyrelser. 

Søskende  har  ogsaa  paa  denne  Rejse  vist,  hvad  der  egentlig 
forstaas  ved  Søskende.  Den  Forplejning  og  Opvartning,  vi 
alle  Steder  har  nydt,  fortjener  den  største  Anerkendelse.  Vi 
retter  herigennem  »Stjernen«s  Ungdomsside  en  hjertelig  Tak 
til  alle  jer,  der  trofast  under  Tilsidesættelse  af  egne  Tarv, 
har  ofret  jer  for  os. 

Vi  nærer  ingen  Tvivl  for  Ungdomsforeningernes  videre 
Arbejde  i  Den  danske  Mission.  Vi  har  set,  der  trods  urolige 
Tider  alligevel  er  det  bedste  Haab  for  denne  Organisation. 
Er  vi  engang  imellem  nede  i  en  Bølgedal,  hvor  Skumtoppene 
er  ved  at  lukke  sig  om  os,  er  Gud  den  bedste  Rednings- 
planke. Uden  ham  vil  Anstrengelserne  være  forgæves. 

Den  Glæde  at  kunne  ofre  lidt  af  sine  Talenter  for  Kirken, 

er  det  skønneste  af  alt.  Giver  vi  os  hen  i  Arbejdet  for  Ung- 
dommen, er  det  ikke  det  daarligste  Arbejdsomraade,  vi  har 
valgt.  Vi  haaber,  at  rigtig  mange  af  vore  Søskende  vil  vælge 
dette  Felt. 

Det  er  vort  Haab,  naar  vi  næste  Gang  kommer  rundt,  da 
at  se  hele  Ungdommen  flokkes  til  Møderne  og  tage  virksom 
Del  i  Arbejdet,  uden  Tanke  paa  andet  end:   fremad,  frem. 

Anny  Breum  Julius  Andersen 


Konferencen  i  København. 

Efteraarskonferencerne  i  Missionen  indledtes  i  København 
med  Koncert  Fredag  den  18.  September  1942  og  et  godt 
Program  blev  udført  under  Ledelse  af  Dirigenten,  Ældste 
Chr.  Rasmussen.  Om  nogle  Numre  særligt  skulde  omtales 
udover  Korets  Præstationer,  maatte  det  blive  de  forskellige 
Sangsoli  af  Broder  Hyllested-Jonassen,  der  særligt  glædede 
den  store   Forsamling,   som  talte   210. 

Konferencen  fortsatte  Søndag  den  20.  September  Kl.  9  OO 
med  et  Møde  for  Præstedømmet.  Her  talte  forskellige  Brødre 
alvorligt  manende  til  Præstedømmets  Medlemmer  om  deres 
Ansvar  og  Pligter. 

Det  første  offentlige  Møde  blev  afholdt  Kl.  1000.  Pro- 
grammet, der  blev  udført  under  Ledelse  af  Søndagsskolen, 
var  baade  stort  og  interessant  og  tjente  til  Ære  for  Børnene, 
hvilket  iøvrigt  blev  udtalt  af  Præsidenterne  for  Søndags- 
skolens Hovedbestyrelser,  Ældste  Th.  Bregentoft,  Ældste 
Erik  Thomsen,  Esbjerg,  Str.  Anne  Jessen,  Odense  og  Missions- 
præsident  Orson  B.  West.  Til  Stede:    126. 

Kl.  17.00  var  alle  de  unge  Kvinder  indkaldt  til  et  Møde 
med  Str.  Anne  Jessen  som  Taler.  De  faa,  der  fulgte  Kaldet, 
er  lykkelige  over  den  Oplevelse,  det  blev  at  lytte  til  det 
gribende  Vidnesbyrd,  Str.  Jessen  bragte. 

Til  den  offentlige  Gudstjeneste  var  mødt  154  Tilhørere. 
Med  Interesse  lyttede  de  til  Korets  sanglige  Forkyndelse  af 
Evangeliet,  ligesom  Talerens  myndige  Budskab  syntes  at  gøre 
Indtryk  paa  Forsamlingen.  Ældste  Jes  P.  Jessen,  Odense,  be- 
svarede Spørgsmaalet:  »Hvad  er  Mormonismen«,  ved  at  paa- 

vise  Frafaldets  Kendsgerning  og  Rigtigheden  af  Evangeliets 
Gengivelse.  Missionspræsident  Orson  B.  West  appellerede 
indtrængende  til  alle  at  betale  Prisen  for  at  komme  i  Guds  Rige. 
Mandag  Aften  sluttede  Konferencen  med  en  særdeles  vel- 
lykket Bazar  arrangeret  af  Den  kvindelige  Hjælpeforening. 

W.   0.  P. 


FRA  MISSIONSMARKEN 


^Velsignelser  : 

Fastesøndag  den  6.  September  1942  blev  Jørgen  Frederik  Windfeld 
Schmidts  og  Rebecca  May  Rasmussen  Schmidts  lille  Søn  velsignet  af 
Missionspræsident  Orson  B.  West  og  givet  Navnet  Troels  Peter  Windfeld 
Schmidt.  Troels  blev  født  i  København,  den  15.  Juni  1942. 

fødselsdage : 

Aarhus  Gren  vil  gerne  benytte  Lejligheden  til  at  ønske  vor  ældre 
Broder  Rasmus  Andersen,  hjertelig  til  Lykke  med  sin  84aarige  Fødselsdag. 
Brd.  Andersen  blev  født  i  Virup  ved  Vejle,  den  26.  Sept.  1858  og  blev 
Medlem  af  Kirken  den  15.  Dec.  1918.  Til  Trods  for  sin  høje  Alder  er 
Brd.  Andersen  stadig  i  fuld  Aktivitet  i  Kirken.  Han  udfører  saaledes  sit 
Kredslærerarbejde  præcist  og  er  meget  afholdt,  hvor  han  kommer.  Naar 
vi  hører  Brd.  Andersens  kraftige  Vidnesbyrd  om  Evangeliet,  føler  vi 
rigtigt  dets  Storhed.  Maa  Herren  velsigne  Brd.  Andersen,  saa  han  ved- 
blivende kan  hjælpe  med  til  at  rulle  hans  Værk  fremad. 

F.  E.  T. 

Aarhus  ældste  Medlem,  Str.  Karen  Nielsen,  vil  den  26.  Oktober  fejre 
sin  85aarige  Fødselsdag.  Hjertelig  til  Lykke  Str.  Nielsen!  Str,  Nielsen  har 
tilhørt  Kirken  i  over  et  halvt  Aarhundrede,  idet  hun  nedgik  i  Daabens 
hellige  Vande,  den  22.  August  1889.  I  alle  disse  Aar  har  Str.  Nielsen 
udført  et  stort  Arbejde  for  Kirken,  bl.  a.  i  Den  kvindelige  Hjælpeforening. 
Jeg  har  i  Dag,  hvor  jeg  skriver  disse  Ord,  besøgt  hendes  Hjem,  og  skønt 
hun  bor  alene,  findes  der  her  en  Hygge  og  Aand,  som  kun  kan  findes, 
hvor  Evangeliet  staar  i  Højsædet.  Renhed  og  Properhed  karakteriserer 
Str.  Nielsen,  og  uselvisk  Retfærdighed  er  hendes  Ideal.  Maa  Gud  velsigne 
hende  i  hendes  Bestræbelser  for  at  efterleve  Evangeliet,  og  maa  hun  ved- 
blivende nyde  Helbred  og  Sundhed. 

F.  E.  T. 

Søndag  den  26.  Oktober  kan  Str.  Anne  Marie  Dorthea  Pedersen,  Ru- 
gaardsvej  72,  Odense,  fejre  sin  85aarige  Fødselsdag.  Str.  Pedersen  blev 
født  den  25.  Oktober  1857  og  gik  i  Daabens  hellige  Vande,  den  16.  Maj 
1937.  Str.  Pedersen  er  fuldstændig  aandsfrisk  og  følger  med  i  alt,  men 

desværre  er  hun  afskaaret  fra  at  kunne  tage  Del  i  Møderne  i  Kirken  paa 
Grund  af  Lammelse  i  Benene.  Vi  ønsker  Str.  Pedersen  rigtig  hjertelig  til 
Lykke  paa  hendes  Fødselsdag  og  nedbeder  Herrens  Velsignelser  over 
denne  vor  Medsøster. 

J.  P.  J, 
fester  og  lignende. 

Den  14.  Juli  1942  afholdt  Esbjerg  Bikubepiger  en  Fest,  hvortil  Præ- 
sidentinden  for  Bikubepigerne  i  Den  danske  Mission,  Str.  Anny  Breum, 
var  til  Stede.  Af  Programmet  kan  særligt  fremhæves  et  Musiknummer 
ved  Str.  Grethe  Hansen,  et  Skuespil  om  Bikubearbejdet,  skrevet  af  en 
Søster  i  Kirken.  Der  blev  serveret  Is,  hvorefter  der  var  Anledning  til  Dans. 

P.V. 

Mandag  den  20.  Juli  afholdt  Esbjerg  Ungdomsforeninger  en  vellykket 
Udflugt  til  Endrupholm.  Søskende  og  Venner  var  mødt  med  godt  Humør. 
Der  blev  startet  Kl.  7.30,  og  Bilturen  foregik  under  Sang  og  Latter.  Der 
blev  leget  forskellige  Lege,  og  Aftenen  sluttede  med  en  flot  Servering 
paa  Kroen.  * 

P.V. 
^il  Søndagsskolens  ^Bestyrelse : 

Fra  og  med  1.  November  i  Aar  vil  Søndagsskolens  Senior-  og  Junior- 
klasser paabegynde  et  nyt  2-aarigt  Lektiekursus.  I  dette  Øjemed  er  fore- 
slaaet  en  ny  Gennemgang  af  James  E.  Talmages  „Trosartikler",  som  i 
Følge  hele  sin  populære  og  tilgængelige  Form  uden  Tvivl  vil  have  alle 
Medlemmers  Interesse.  Det  er  vort  Haab,  at  et  nyt  Sludium  af  denne 
interessante  Bogs  Betragtninger  over  alle  Kirkens  Hovedlærdomme  vil 
bidrage  til  en  forøget  Fremgang  for  disse  to  Klasser. 

Hovedbestyrelsen 

„Om  man  gerne  vil  vide,  hvad  andre  Mennesker  tænker  om  en  vis 
Sag,  der  angaar  en  selv,  saa  skal  man  blot  tænke  efter,  hvad  man  selv 
under  lignende  Omstændigheder  vilde  tænke  om  den". 

G.  Chr.  Lichtenberg. 

„Gør  ikke  noget,  som  eders  Venner  ikke  kunne  faa  at  vide". 

Seneca. 

